**MTÜ Eesti Pimedate Liidu juhatuse koosoleku**

**PROTOKOLL nr 16-1**

Toimumiskoht: Raua 1, 10124 Tallinn.

Kuupäev: 18.01.2016. Koosolek algas kell 11 ja lõppes kell 13.

Koosoleku juhatajaks valiti juhatuse esimees Ago Kivilo.

Koosoleku protokollijaks valiti juhatuse assistent Kerli Tennosaar.

Koosolekul osalesid juhatuse liikmed Ago Kivilo, Priit Kasepalu, Jakob Rosin (kohapeal) ning Tiina Tamm, Juta Adams (Skype’i kaudu). Puudusid Monica Lõvi ja Maimu Guzikova. 7 juhatuse liikmest osales 5, seega oli koosolek otsustusvõimeline.

Juhatuse koosolekust võtsid osa EPLi tegevjuht Mari Sepp ja juhatuse assistent Kerli Tennosaar.

**Juhatuse koosoleku päevakord:**

1. Tegevus ajavahemikul 10. detsember 2015 kuni 18. jaanuar 2016.
2. EPLi 2016. aasta tegevuskava (sh aasta tegevuse prioriteedi) esitamine üldkoosolekule kinnitamiseks.
3. EPLi 2016. aasta eelarve esitamine üldkoosolekule vastuvõtmiseks.
4. EPLi üldkoosoleku toimumise aja ja päevakorra määramine.
5. EPLi töötajate koosseisu kinnitamine.
6. Kirjad ja info.

**Juhatus kinnitas koosoleku päevakorra 5 poolthäälega, vastu ja erapooletuid ei olnud.**

1. **päevakorrapunkt**

Tegevus ajavahemikul 10. detsember 2015 kuni 18. jaanuar 2016

10. detsembril osales Mari Sepp Sotsiaalministeeriumis üleriigilise tehniliste abivahendite ja rehabilitatsiooniteenuste ekspertkomisjoni koosolekul. EPL sai sotsiaalkaitseminister Margus Tsahkna allkirjaga tänukirja, millega liitu tänati pikaajalise koostöö ja panuse eest komisjoni töösse.

14.–15. detsembril toimus Tallink City hotellis EPLi korraldatud stressijuhtimise koolitus. Osalesid liidu liikmesühingute eestvedajad, koolitaja oli Jaanus Kangur.

17. detsembril kohtusid Priit Kasepalu, Artur Räpp ja Jakob Rosin liidu kontoris Riigikontrolli tulemusauditi osakonna töötajatega, et arutada, kui lihtne ja mugav on nägemispuudega inimestel riigi pakutavaid e-teenuseid kasutada.

17. detsembril korraldati Eesti Töötukassa Lilleküla büroos koolituspäev. Christel Sogenbits tegi kokkuvõtte seminarist Itaalias. Karjääriinfospetsialist Katri Udso juhendamisel õpiti CV, kaaskirja ja motivatsioonikirja koostamist ning karjäärinõustaja Helen Tuuliku juhendamisel käitumist tööintervjuul.

22. detsembril toimus Tallink City hotellis tööhõiveprojekti raames liidu korraldatud kogemusnõustaja tööst huvitatute teabepäev.

3. jaanuaril toimus Tervishoiumuuseumis pimeduseteemaline perepäev „Nägemata nähtud maailm”. Üritusel osalesid Ago Kivilo ja Priit Kasepalu. Jakob Rosin esines ettekandega „Nutipimedus ehk kinnisilmi puutetundlikus maailmas”. Janar Vaik ja teised MTÜ Jumalalaegas liikmed tutvustasid pimedate abivahendeid.

5. jaanuaril käis Ago Kivilo Munitsipaalpolitsei Kristiine osakonnas seoses Laki 7 naaberkinnistul toimunud intsidendiga.

7. jaanuaril kohtus Ago Kivilo Laki 7 rentnikega.

12. jaanuaril osales Ago Kivilo Laki 7 kinnistu liikluskorralduse arutelul.

**Juhatus otsustas (poolt 5, vastu ja erapooletuid ei olnud):**

**võtta 10.12.2015–18.01.2016 tegevuse info teadmiseks.**

**Juhatus otsustas (poolt 5, vastu ja erapooletuid ei olnud), et edaspidi saadetakse tegevuse ülevaade juhatuse liikmetele tutvumiseks e-posti teel enne juhatuse koosolekut.**

1. **päevakorrapunkt**

EPLi 2016. aasta tegevuskava (sh aasta tegevuse prioriteedi) esitamine üldkoosolekule kinnitamiseks

**Juhatus kiitis (poolt 5, vastu ja erapooletuid ei olnud) liidu 2016. aasta tegevuskava projekti (lisa 1) heaks ja esitas selle üldkoosolekule tegevuskavana kinnitamiseks.**

1. **päevakorrapunkt**

EPLi 2016. aasta eelarve esitamine üldkoosolekule vastuvõtmiseks

**Juhatus kiitis (poolt 5, vastu ja erapooletuid ei olnud) liidu 2016. aasta eelarveprojekti (lisa 2) heaks ja esitas selle üldkoosolekule eelarvena vastuvõtmiseks.**

1. **päevakorrapunkt**

EPLi üldkoosoleku toimumise aja ja päevakorra määramine

**Juhatus otsustas (4 poolt, 1 erapooletu, vastu ei olnud):**

**4.1. Eesti Pimedate Liidu üldkoosolek viiakse läbi kirja teel. Liit saadab EPLi 2016. a tegevuskava ja eelarve liikmesühingutele nii e-posti kui ka tavaposti teel välja 21. jaanuaril 2016. Liikmesühingutel palume saata digiallkirjastatud või allkirjastatud otsus hiljemalt 11. veebruariks 2016 e-posti aadressil epl@pimedateliit.ee või postiaadressile Eesti Pimedate Liit; Raua 1, 10124 Tallinn.**

**4.2. Üldkoosoleku päevakord:**

**1) Eesti Pimedate Liidu 2016. aasta tegevuskava kinnitamine;**

**2) Eesti Pimedate Liidu 2016. aasta eelarve vastuvõtmine.**

**4.3. Üldkoosoleku juhataja on EPLi juhatuse aseesimees Priit Kasepalu, protokollija on EPLi juhatuse assistent Kerli Tennosaar.**

1. **päevakorrapunkt**

EPLi töötajate koosseisu kinnitamine

**Juhatus kinnitas (poolt 5, vastu ja erapooletuid ei olnud) EPLi töötajate koosseisu (lisa 3).**

1. **päevakorrapunkt**

Kirjad ja info

**Kirjad:**

6.1. EPL koostas 14.01.2016 kaaskirja, et toetada puhkpilliorkestri dirigendi Neeme Saare esitamist Tartu Tähe nominendiks(lisa 4). Juhatus otsustas (poolt 5, vastu ja erapooletuid ei olnud) Neeme Saare nominendiks esitamist toetada.

6.2. Töötukassa töövõime hindamise ja töövõimet toetavate teenuste osakonna teenusejuhi Mari Väljaotsa kutse kaitstud töö pakkumisest huvitatud ettevõtjatele (Hariner, Seicom, Visiitplus, Korvikoda, Pimemassöörid) kohtuda Töötukassa esindajatega 27. jaanuaril 2016 Eesti Töötukassa keskkontoris (lisa 5). Juhatus otsustas (poolt 5, vastu ja erapooletuid ei olnud) võtta kutse teadmiseks. Liidu esindajana osalevad kohtumisel Priit Kasepalu ja Ago Kivilo.

6.3. EPIKoja kiri Sotsiaalministeeriumi info liikumisest liikmesorganisatsioonides (lisa 6). Juhatus otsustas (poolt 5, vastu ja erapooletuid ei olnud), et EPIKoda peaks jääma info vahendajaks.

6.4. Sotsiaalministeeriumi esindaja Kati Keele kiri palvega anda tagasisidet (täita küsimustik) Euroopa Liidu direktiivi eelnõule ELi ühiste kohustuslike ligipääsetavuse nõuete kohta, et koostada selles küsimuses Eesti seisukohad (lisa 7). EPLi poolt täitis küsimustiku Jakob Rosin. Juhatus otsustas (poolt 5, vastu ja erapooletuid ei olnud) võtta info teadmiseks.

6.5. EPIKoja 7. jaanuaril saadetud üleskutse tutvustada festivalil „Puude taga on inimene” oma ühingut (lisa 8). Üleskutse on liidu liikmesühingutele edastatud. Juhatus otsustas (5 poolt, vastu ja erapooletuid ei olnud), et pimedate liit osaleb festivalil organisatsioonide alal.

6.6. EPIFondi 29. detsembri koosolekul kinnitatud 2016. a eelarve (lisa 9). EPLi tegevustoetus on tõusnud eelmise aastaga võrreldes 686 eurot ning on 19 742 eurot. Juhatus otsustas (poolt 5, vastu ja erapooletuid ei olnud) võtta info teadmiseks.

6.7. OÜ Kadarik Tüür Arhitektid 5. jaanuari kiri sooviga teha Tammsaare pargi rekonstrueerimisprojekti koostamise raames EPLiga koostööd, et arvestada vaegnägijate huve (lisa 10). Juhatus otsustas (poolt 5, vastu ja erapooletuid ei olnud) võtta info teadmiseks.

**Info:**

**6.8. Juhatus otsustas (poolt 5, vastu ja erapooletuid ei olnud), et järgmine juhatuse koosolek toimub 25. veebruaril.**